บาทเปิด 29.78/80 คาดแกว่งตัว
ธนาคารซีไอเอ็มบี ไทย รายงาน เงินบาทเปิดตลาดที่ระดับ 29.78/80 คาดแกว่งตัวในกรอบ 29.75-29.85
14 ก.พ. 2556

ธนาคารซีไอเอ็มบี ไทย รายงาน เงินบาทเปิดตลาดที่ระดับ 29.78/80 คาดแกว่งตัวในกรอบ 29.75-29.85
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.78/80 บาท/ดอลลาร์ ปรับตัวแข็งค่าเล็กน้อยจากเย็นวานนี้ที่ระดับ 29.80/82 บาท/ดอลลาร์ คาดเคลื่อนไหวในกรอบ 29.75-29.85 บาท/ดอลลาร์ 
"เงินบาทค่อนข้างทรงตัวไม่ไปไหนเหมือนค่าเงินสกุลอื่น" นักบริหารเงิน กล่าว
ปัจจัยที่ตลาดให้ความสนใจเป็นเรื่องนโยบายทางการเงินของญี่ปุ่นและกลุ่มสหภาพยุโรป และรอดูผลประชุมของกลุ่ม G-20 ที่จะมีขึ้นในช่วงปลายสัปดาห์นี้
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 93.48/52 เยน/ดอลลาร์ ปรับตัวอ่อนค่าจากระดับ 93.31/34 เยน/ดอลลาร์ ส่วนเงินยูโรอยู่ที่ระดับ 1.3450/3455 ดอลลาร์/ยูโร ปรับตัวอ่อนค่าจากระดับ 1.3474/3476 ดอลลาร์/ยูโร
นักบริหารเงินประเมินการเคลื่อนไหวของเงินบาทวันนี้ไว้ในกรอบระหว่าง 29.75-29.85 บาท/ดอลลาร์